(Aangestuur vanaf Gamma Crucis)
Die Suiderkruis, met Gamma Crucis bo.
Spektraaltipe M3,5 III
Regte klimming 12h 31m 09.95961s
Deklinasie -57° 06′ 47.5684″
Skynmagnitude (m) 1,64
Absolute magnitude (M) -0,52
Massa (M☉) 1,3 ± 0,1
Radius (R☉) 84
Ligsterkte (L☉) 1 500
Temperatuur (K) 3 626
CD−56 4504, Gl 470, HD 108903, HIP 61084, HR 4763, LTT 4752, SAO 240019
Gacrux (ook bekend as Gamma Crucis of γ Cru) is die naaste rooireus aan die Son: volgens parallaksmetings tydens die Hipparcos-sending sowat 88,6 ligjare weg.
Met ’n skynbare magnitude van 1,63 is dit die derde helderste ster in die suidelike sterrebeeld Suiderkruis (Crux) en een van die helderstes aan die naghemel. ’n Lyn van Alpha Centauri deur Beta Centauri lei tot binne ’n paar grade van dié ster.
Gacrux het ’n sterreklassifikasie van M3,5 III. Dit het die hoofreeks verlaat, maar is waarskynlik in die rooireusetak eerder as die asimptotiese reusetak. Hoewel sy massa net 30% groter as die Son s’n is, het dit uitgesit tot 84 keer so groot.
Sy ligsterkte is sowat 1 500 keer dié van die Son. Met ’n effektiewe temperatuur van 3 626 K het Gamma Crucis ’n prominente rooi-oranje kleur, soos ander sterre met dié klassifikasie. Dit is ’n halfreëlmatige veranderlike met veelvoudige periodes. (Sien tabel links.)
Die atmosfeer van die ster bevat baie barium, wat verduidelik kan word aan die hand van materiaal wat van ’n verder ontwikklede ster af oorgedra word. So ’n metgesel sou gewoonlik ’n witdwerg geword het.
Geen so ’n metgesel is egter nog ontdek nie. ’n Optiese metgesel met ’n skynbare magnitude van 6,4 lê wel sowat 2 boogminute weg teen ’n posisiehoek van 128 grade en kan met ’n verkyker gesien word.
Die ster se Bayer-naam is "Gamma Crucis". Die historiese naam, "Gacrux", is deur die sterrekundige Elijah Hinsdale Burritt gevestig. Dit is ’n verkorte vorm van Gamma Crucis.
In 2016 het die Internasionale Astronomiese Unie se sternaamwerkgroep (WGSN) die naam "Gacrux" vir die ster goedgekeur.
↑ 1,0 1,1 1,2 1,3 1,4 Tabur, V. et al. (December 2009), "Long-term photometry and periods for 261 nearby pulsating M giants", Monthly Notices of the Royal Astronomical Society 400 (4): 1945–1961, doi:10.1111/j.1365-2966.2009.15588.x, Bibcode: 2009MNRAS.400.1945T
↑ Elgarøy, Øystein; Engvold, Oddbjørn; Lund, Niels (March 1999), "The Wilson-Bappu effect of the MgII K line – dependence on stellar temperature, activity and metallicity", Astronomy and Astrophysics 343: 222–228, Bibcode: 1999A&A...343..222E
↑ 5,0 5,1 Murdoch, Kaylene; Clark, M.; Hearnshaw, J. B. (January 1992), "The radial-velocity variability of Gamma Crucis", Monthly Notices of the Royal Astronomical Society 254: 27–29, doi:10.1093/mnras/254.1.27, Bibcode: 1992MNRAS.254...27M
↑ 6,0 6,1 6,2 6,3 Ireland, M. J. et al. (May 2004), "Multiwavelength diameters of nearby Miras and semiregular variables", Monthly Notices of the Royal Astronomical Society 350 (1): 365–374, doi:10.1111/j.1365-2966.2004.07651.x, Bibcode: 2004MNRAS.350..365I
↑ 7,0 7,1 Kaler, James B., "GACRUX (Gamma Crucis)", Stars (University of Illinois), http://stars.astro.illinois.edu/sow/gacrux.html, besoek op 2012-03-03
↑ 8,0 8,1 Cohen, Martin et al. (November 1996), "Spectral Irradiance Calibration in the Infrared. VII.New Composite Spectra, Comparison with Model Atmospheres, and Far-Infrared Extrapolations", Astronomical Journal 112: 2274, doi:10.1086/118180, Bibcode: 1996AJ....112.2274C
↑ (1966) “UBVRIJKL photometry of the bright stars”. Communications of the Lunar and Planetary Laboratory 4 (99): 99.
↑ Gomez, A. E.; Luri, X.; Grenier, S. et al. (March 1997), "Absolute magnitudes and kinematics of barium stars", Astronomy and Astrophysics 319: 881–885, Bibcode: 1997A&A...319..881G
↑ "Gacrux/Gamma Crucis 2?". SolStation.com. Besoek op 2011-11-03.
↑ Lesikar, Arnold V. "Gacrux". Dome Of The Sky. Geargiveer vanaf die oorspronklike op 2011-09-28. Besoek op 2011-11-03.
"Gacrux/Gamma Crucis 2". SolStation. Besoek op 2008-09-10.
Gacrux op WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikels en foto's
Koördinate: 12h 31m 09.95961s, −57° 06′ 47.5684″
Ontsluit van "https://af.wikipedia.org/w/index.php?title=Gacrux&oldid=2068754"
Die bladsy is laas op 12 November 2019 om 16:26 bygewerk.